રશિયામાં ભારતીય ગુપ્તચર સંસ્થાના એજન્ટ (રવિ કિસન)ને એક એવા ષડ્યંત્રની જાણ થાય છે જે અમુક દિવસમાં ભારત માટે ખુવારી લાવવા નિમિત્ત બની શકે એમ છે. ભારતમાં એ મેસેજ ટ્રાન્સફર કરતી વખતે જ તેની હત્યા થાય છે. માત્ર ‘૨૪૨’નો સંદેશ તે આપી શકે છે. ત્યાર બાદ એજન્ટ વિનોદ (સૈફ અલી ખાન)ને આ મિશન સોંપવામાં આવે છે. રશિયામાં તેને જાણ થાય છે કે મૉરોક્કોમાં કરોડો રૂપિયા ટ્રાન્સફર થયા છે અને એ ન્યુક્લિયર બૉમ્બ સાથે સંકળાયેલું મિશન છે. તેને મૉરોક્કોના ડ્રગ-ડીલર ડેવિડ કઝાન (પ્રેમ ચોપડા)ની લિન્ક મળે છે. ત્યાં તેની મુલાકાત પાકિસ્તાની એજન્ટ રૂબી સાથે થાય છે. રૂબીનો ભૂતકાળ શું છે? ‘૨૪૨’ના કોડને જાણીને તે આ હુમલો રોકી શકશે?